**Molėtų rajono savivaldybės taryba**

**SPRENDIMAS**

**Dėl molėtų RAJONO SAVIVALDYBĖS PRIVATIZAVIMO FONDO LIKVIDAVIMO**

2016 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 4 dalimi, 18 straipsnio 1 dalimi, Lietuvos Respublikos viešojo sektoriaus atskaitomybės įstatymo Nr. X-1212 2 straipsnio pakeitimo įstatymu, Lietuvos Respublikos biudžeto sandaros įstatymo Nr. I-430 3, 13, 22 ir 26 straipsnių pakeitimo įstatymo 1 straipsniu, Lietuvos Respublikos valstybei ir savivaldybėms priklausančių akcijų privatizavimo įstatymo Nr. VIII-480 7 straipsnio pakeitimo įstatymu, 14-ojo viešojo sektoriaus apskaitos ir finansinės atskaitomybės standarto "Jungimai ir investicijos į asocijuotuosius subjektus", patvirtinto Lietuvos Respublikos finansų ministro 2008 m. gruodžio 9 d. įsakymu Nr. 1K-430 „Dėl viešojo sektoriaus apskaitos ir atskaitomybės 14-ojo standarto patvirtinimo“, 9.3, 124 ir 125 punktais,

Molėtų rajono savivaldybės taryba nusprendžia:

1. Likviduoti nuo 2016 m. birželio 30 d. viešojo sektoriaus subjektą Molėtų rajono savivaldybės privatizavimo fondą (kodas M31P) ir perduoti likviduojamo viešojo sektoriaus subjekto gautinas sumas Molėtų rajono savivaldybės administracijai (kodas 188712799).
2. Įpareigoti:

2.1. Molėtų rajono savivaldybės administracijos Buhalterinės apskaitos skyrių parengti likviduojamojo viešojo sektoriaus subjekto finansines ataskaitas likvidavimo dienos data ir ne vėliau kaip per 10 darbo dienų nuo likvidavimo dienos pateikti Molėtų rajono savivaldybės administracijos Finansų skyriui, rengiančiam konsoliduotąsias finansines ataskaitas;

2.2. Molėtų rajono savivaldybės administracijos Finansų skyriaus vedėją Genę Kulbienę pateikti Lietuvos Respublikos finansų ministerijai informaciją apie likviduojamą viešojo sektoriaus subjektą.

1. Pripažinti netekusiu galios Molėtų rajono savivaldybės tarybos 2005 m. kovo 3 d. sprendimą Nr. B1-38 „Dėl Molėtų rajono savivaldybės turto privatizavimo komisijos nuostatų ir privatizavimo fondo lėšų naudojimo tvarkos patvirtinimo“ su visais pakeitimais ir papildymais nuo viešojo sektoriaus subjekto Molėtų rajono savivaldybės privatizavimo fondo likvidavimo.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras